b"\n_START_ARTICLE_\nTuvos herbas\n_START_PARAGRAPH_\nTuvos herbas\xc2\xa0\xe2\x80\x93 oficialus Tuvos respublikos simbolis. Dabartinis Tuvos herbas priimtas 1992\xc2\xa0m. rugs\xc4\x97jo 17 d.\n_START_SECTION_\nHerbo apra\xc5\xa1as\n_START_PARAGRAPH_\nSkydas specifin\xc4\x97s formos, primena penkiakamp\xc4\x99 \xc5\xbevaig\xc5\xbed\xc4\x99 itin bukais spinduliais. Herbe auksinis \xc4\xaf tekan\xc4\x8di\xc4\x85 auksin\xc4\x99 saul\xc4\x99 \xc5\xa1uoliuojantis raitelis Tuvos nacionaliniais drabu\xc5\xbeiais \xc5\xbeydrame lauke su auksiniu bordi\xc5\xabru. Saul\xc4\x97 su spinduliais vir\xc5\xa1utiniame kairiajame (heraldi\xc5\xa1kai) kampe, matyti 2/3 saul\xc4\x97s skersmens. Skyde po raiteliu balta juosta su u\xc5\xbera\xc5\xa1u \xd0\xa2\xd1\x8b\xd0\xb2\xd0\xb0 'Tuva'. Raitelis \xc5\xa1uoliuoja \xc4\xaf prie\xc5\xa1ing\xc4\x85 negu \xc4\xafprasta heraldikoje pus\xc4\x99.\n_START_SECTION_\nSimboli\xc5\xb3 interpretavimas\n_START_PARAGRAPH_\nTuvos herbo skydo forma yra stilizuota forma \xc5\xbeenklo, kuris susij\xc4\x99s su senov\xc4\x97s tiurk\xc5\xb3 suvokimu apie pasaulio sandar\xc4\x85._NEWLINE_\xc5\xbdirgu \xc5\xa1uoliuojantis raitelis nacionaliniais tuvie\xc4\x8di\xc5\xb3 drabu\xc5\xbeiais atspindi tradicin\xc4\x99 Tuvos gyvenan\xc4\x8di\xc5\xb3 \xc5\xbemoni\xc5\xb3 gyvenimo sanklod\xc4\x85_NEWLINE_Saul\xc4\x97 su spinduliais simbolizuoja \xc5\xbemoni\xc5\xb3 ver\xc5\xbeim\xc4\x85si \xc4\xaf taik\xc4\x85 bei gerov\xc4\x99 ir auk\xc5\xa1t\xc5\xb3 ideal\xc5\xb3 siek\xc4\xaf._NEWLINE_Ypatingai sulenkta juosta atspindi Tuvos respublikos \xc5\xbemoni\xc5\xb3 svetingum\xc4\x85 ir draugi\xc5\xa1kum\xc4\x85."